**Procura speciala**

**pentru acţionari persoane juridice**

pentru Adunarea Generala Extraordinara a Acţionarilor (“**AGEA**”)

ROCA INDUSTRY HOLDINGROCK1 S.A.

din data de 02/03.09.2024

Subscrisa, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*\*Se va completa cu denumirea acţionarului persoană juridică*

cu sediul social situat în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, înmatriculată la Registrul Comerțului/entitate similară pentru persoane juridice nerezidente sub nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, cod unic de înregistrare/număr de înregistrare echivalent pentru persoanele juridice nerezidente\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

reprezentată legal prin \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*\*Se va completa cu numele şi prenumele reprezentantului legal al acţionarului persoană juridică, astfel cum apar acestea în documentele doveditoare ale calităţii de reprezentant*

in calitate de actionar al **ROCA INDUSTRY HOLDINGROCK1 S.A**., o societate pe acțiuni, înființată și funcționând în conformitate cu legislația din România, având sediul social în str. Gara Herăstrău nr. 4, clădirea A, etaj 3, Sector 2, București, România, înregistrată la Registrul Comerțului București sub nr. J40/16918/2021, cod unic de înregistrare 44987869 (**Societatea**),

împuternicim prin prezenta pe:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*\*A se completa cu numele şi prenumele împuternicitului persoană fizică căruia i se acordă această procură*

identificat cu B.I./C.I./paşaport seria \_\_\_\_\_\_\_\_\_\_\_\_\_\_\_\_\_\_\_\_\_\_, nr. \_\_\_\_\_\_\_\_\_\_\_\_\_\_\_\_\_\_\_\_\_\_\_, eliberat de \_\_\_\_\_\_\_\_\_\_\_\_\_\_\_\_\_\_\_\_\_\_\_\_, la data de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, CNP \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_], având domiciliul în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***SAU***

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*\*A se completa cu denumirea acţionarului persoană juridică*

cu sediul social situat în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, înmatriculată la Registrul Comerțului/entitate similară pentru persoane juridice nerezidente sub nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, cod unic de înregistrare/număr de înregistrare echivalent pentru persoanele juridice nerezidente\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

reprezentată legal prin \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*A se *completa cu numele şi prenumele reprezentantului legal al acţionarului persoană juridică, astfel cum apar acestea în documentele doveditoare ale calităţii de reprezentant*

drept reprezentant al meu în **AGEA Societatii din data de 02.09.2024, ora 11:00 (ora Romaniei) – prima convocare** si, respectiv **03.09.2024, ora 11:00 (ora Romaniei)** – a doua convocare, sa exercite dreptul de vot aferent detinerilor mele inregistrate in registrul actionarilor la data de referinta, dupa cum urmeaza:

**Pentru punctul 1 de pe ordinea de zi, respectiv: Aprobarea** divizării (splitării) valorii nominale a acțiunilor Societății, în raport de divizare de 1:10, valoarea nominală a acțiunii modificându-se, în consecință, de la 10 Lei/acțiune la 1 Leu/acțiune, capitalul social al Societății, în valoare de 248.672.220 Lei urmând a fi împărțit în 248.672.220 acțiuni având valoarea nominală de 1 Leu fiecare.

|  |  |  |
| --- | --- | --- |
| **PENTRU** | **IMPOTRIVA** | **ABTINERE** |
|  |  |  |

**Pentru punctul 2 de pe ordinea de zi, respectiv:** Sub rezerva aprobării punctului 1 de pe ordinea de zi, **aprobarea** actualizării Actului Constitutiv, prin modificarea art. 5.1. după cum urmează:

“*Art.5.1. Capitalul social subscris şi vărsat al societăţii este de 248.672.220 RON, iar capitalul vărsat este de 248.672.220 RON, din care 71.012.290 RON aport în natură și 177.659.930 RON aport în numerar, plătit după cum urmează: 248.177.350 RON și 100.000 EUR reprezentând echivalentul a 494.870 RON la cursul valutar de 1 EUR = 4,9487 RON publicat de Banca Națională a României la data de 24 noiembrie 2021, care reprezintă și data subscrierii. Capitalul social este împărțit în 248.672.220 acțiuni, cu o valoare nominală de 1 RON/ acțiune*”.

|  |  |  |
| --- | --- | --- |
| **PENTRU** | **IMPOTRIVA** | **ABTINERE** |
|  |  |  |

**Pentru punctul 3 de pe ordinea de zi, respectiv: Aprobarea** unui program – derulat într-una sau mai multe runde – de emisiune de obligațiuni corporative dematerializate, liber negociabile și integral plătite, în valoare nominală totală maximă de 50.000.000 lei sau echivalentul acestei sume în euro calculată la cursul oficial de schimb al BNR la data de emisiune a obligațiunilor, cu o dobândă anuală de până la 12% și cu o scadență de minim 3 (trei) ani și maxim 5 (cinci) ani pentru fiecare emisiune, convertibile sau neconvertibile, denominate în lei sau euro, garantate sau negarantate, cu posibilitatea răscumpărării anticipate la inițiativa Societății.

Obligațiunile vor putea fi oferite în cadrul uneia sau mai multor oferte publice de vânzare și/sau al unuia sau mai multor plasamente private către investitori printr-o ofertă adresată investitorilor calificați și/sau către un număr mai mic de 150 persoane fizice sau juridice altele decât investitorii calificați, pe un stat membru UE, în baza excepțiilor de la obligativitatea publicării unui prospect prevăzute prin articolul 1, alin. (4) al Regulamentului UE nr. 1129/2017 privind Prospectul.

Aprobarea programului de emisiune de obligațiuni va fi valabilă pentru o perioadă de 2 (doi) ani de la data hotărârii de aprobare a Adunării Generale Extraordinare a Acționarilor și are ca scop finanțarea de achiziții integrale sau parțiale de noi companii pentru diversificarea și optimizarea sinergetică a portofoliului investițional al Societății.

Obligațiunile emise în baza aprobării prezente vor fi admise la tranzacționare pe una din piețele administrate de Bursa de Valori București.

|  |  |  |
| --- | --- | --- |
| **PENTRU** | **IMPOTRIVA** | **ABTINERE** |
|  |  |  |

**Pentru punctul 4 de pe ordinea de zi, respectiv:** Sub rezerva aprobării punctului 3 de pe ordinea de zi, **autorizarea și împuternicirea** Consiliului de Administrație să emită orice hotărâre pentru aducerea la îndeplinire a hotărârii în conformitate cu punctul 2 de mai sus, inclusiv, dar fără a se limita la, stabilirea și aprobarea caracteristicilor fiecărei runde de emisiune de obligațiuni în limitele stabilite prin hotărârea Adunării Generale Extraordinare a Acționarilor, precum:

1. Valoarea emisiunii și moneda de denominare;
2. Dobânda anuală sau, după caz, modalitatea de stabilire a acesteia;
3. Prețul obligațiunilor sau, după caz, modalitatea de stabilire a acestuia;
4. Orice alți termeni și condiții ale obligațiunilor, incluzând, fără limitare la, forma obligațiunilor (garantate/negarantate, convertibile / neconvertibile etc), valoarea nominală, maturitatea, frecvența de plată a dobânzii, modalitatea de rambursare a principalului, posibilitatea și condițiile de răscumpărare anticipată, posibile garanții și/sau ipoteci emise și/sau instituite în legătură cu emiterea Obligațiunilor, admiterea la tranzacționare pe una din piețele administrate de Bursa de Valori București;
5. Modalitatea de ofertare a obligațiunilor;
6. Orice alți termeni și condiții de derulare a ofertei aferente fiecărei emisiuni de obligațiuni, precum, dar fără limitare la, perioada de ofertă, pragul de succes, modalitate de subscriere, valoarea minima și maximă a unei subscrieri, modalitatea de stabilire și identificare a pieței țintă, metoda de alocare, derularea ofertei prin sistemul BVB-Depozitar Central sau în afara acestuia.

|  |  |  |
| --- | --- | --- |
| **PENTRU** | **IMPOTRIVA** | **ABTINERE** |
|  |  |  |

**Pentru punctul 5 de pe ordinea de zi, respectiv:** Sub rezerva aprobării punctelor 3 și 4 de pe ordinea de zi, **autorizarea și împuternicirea** Consiliului de Administrație, cu posibilitatea de subdelegare a acestei autorizări și împuterniciri, oricărei persoane, după cum considera necesar și/sau oportun, după caz, să emită orice hotărâre și să îndeplineasca toate actele și faptele juridice necesare, utile și/sau oportune pentru pregătirea, derularea, finalizarea fiecărei emisiuni de obligațiuni în conformitate cu cele de mai sus, precum și în vederea admiterii acestora la tranzacționare, inclusiv, dar fără limitare cu privire la:

1. pregătirea și semnarea Prospectului / Documentului de Ofertă pentru fiecare emisiune de obligațiuni;
2. pregătirea, semnarea și depunerea documentației necesare aprobării Prospectului de către ASF dacă este cazul;
3. pregătirea, semnarea și depunerea documentației necesare pentru admiterea la tranzacționare a obligațiunilor și, implicit, a înregistrării obligațiunilor în sistemul Depozitarului Central și în evidența ASF;
4. negocierea termenilor contractuali cu, și selectarea intermediarului/intermediarilor pentru emisiunea si vanzarea Obligatiunilor;
5. negocierea, aprobarea și semnarea oricăror contracte și/sau aranjamente privind Obligațiunile și/sau pe baza cărora Obligatiunile sunt emise, vândute și/sau admise la tranzacționare pe una din piețe administrate de Bursa de Valori București, contracte de garanție, angajamente de garantare, orice contracte de subscriere, vânzare, agenție, trust, de consultanță, certificate, declarații, registre, notificări, acte adiționale și orice alte acte și documente necesare
6. constatarea numărului total de obligațiuni emise și fondurilor atrase de Societate în urma emisiunii;
7. întocmirea și operarea de înregistrări necesare în Registrul de Obligațiuni aferent fiecărei emisiuni până la admiterea la tranzacționare a acestora, dacă este cazul, respectiv încheierea de contracte de servicii de registru și de distribuire de sume bănești cu Depozitarul Central;
8. efectuarea oricăror alte acțiuni și/sau formalități care sunt necesare în legătură cu operațiunile sus-numite și în limitele hotărârilor Adunării Generale a Acționarilor

|  |  |  |
| --- | --- | --- |
| **PENTRU** | **IMPOTRIVA** | **ABTINERE** |
|  |  |  |

**Pentru punctul 6 de pe ordinea de zi, respectiv:** Aprobarea prelungirii cu o perioadă suplimentară de 3 (trei) ani a scadenței următoarelor împrumuturi:

1. Împrumutul acordat de Societate, în calitate de împrumutător, în data de 25.11.2021, către Colorock13 S.R.L. (societate radiata ca urmare a fuziunii prin absorbtie de catre Sarcom S.R.L. (actuala EVOLOR) – entitate supravietuitoare), în calitate de împrumutat, având ca obiect suma de 24.000.000 RON, cu data scadenței la 25.11.2024;
2. Împrumutul acordat de Societate, în calitate de împrumutător, în data de 18.11.2022, către Colorock13 S.R.L. (societate radiata ca urmare a fuziunii prin absorbtie de catre Sarcom S.R.L. (actuala EVOLOR) – entitate supravietuitoare), în calitate de împrumutat, având ca obiect suma de 5.099.691 RON, cu data scadenței la 18.11.2024;
3. Împrumutul acordat de Societate, în calitate de împrumutător, în data de 16.12.2022, către Doorsrock4 S.R.L. (societate radiata ca urmare a fuziunii prin absorbtie de catre EED), în calitate de împrumutat, având ca obiect suma de 350.000 EUR, cu data scadenței la 16.12.2024;
4. Împrumutul acordat de Societate, în calitate de împrumutător, în data de 20.09.2022, către Nativerock1 S.R.L. (societate radiata ca urmare a fuziunii prin absorbtie de catre DIAL), în calitate de împrumutat, având ca obiect suma de 6.500.000 EUR, din care 7.000.000 lei au fost convertiți în capital social al DIAL, restul sumei având scadența la data de 19.09.2024;
5. Împrumutul acordat de Societate, în calitate de împrumutător, în data de 30.08.2023, către DIAL, în calitate de împrumutat, având ca obiect suma 1.200.000 EUR, care are scadența la data de 29.08.2024.
6. Împrumuturile preluate de Societate, în calitate de cesionar, ca urmare a încheierii Contractului de cesiune de creanțe din data de 30.06.2023 cu Roca Investments, față de ELP, în calitate de împrumutat, respectiv următoarele:

* Contractul de împrumut nr. 71/08.01.2019, având ca obiect suma de 600.000 EUR, care are scadența la data de 31.12.2024;
* Contractul de împrumut din data de 17.09.2019, având ca obiect suma de 256.203 EUR, care are scadența la data de 31.12.2024;
* Contractul de împrumut nr. 4/29.12.2020, având ca obiect suma de 200.000 EUR, care are scadența la data de 31.12.2024;
* Contractul de cesiune de creanță încheiat la data de 21.12.2021, având ca obiect suma de 678.440 RON, care are scadența la data de 31.12.2024;
* Contractul de cesiune de creanță încheiat la data de 01.02.2023, având ca obiect suma de 1.356.880 RON, care are scadența la data de 31.12.2024.

1. Împrumutul acordat de Roca Investments Societății în data de 30.08.2023, având ca obiect suma de 1.200.000 EUR, cu data scadenței la 30.08.2024.

|  |  |  |
| --- | --- | --- |
| **PENTRU** | **IMPOTRIVA** | **ABTINERE** |
|  |  |  |

**Pentru punctul 7 de pe ordinea de zi, respectiv: Aprobarea**, pentru operațiunile de mai sus, a datei de înregistrare (propunere: 03.12.2024), a datei ex-date (propunere: 02.12.2024).

|  |  |  |
| --- | --- | --- |
| **PENTRU** | **IMPOTRIVA** | **ABTINERE** |
|  |  |  |

**Pentru punctul 8 de pe ordinea de zi, respectiv: Aprobarea** împuternicirii directorului general al Societății, Ioan-Adrian Bindea, pentru semnarea în numele acționarilor a hotărârii AGEA, precum și a tuturor documentelor care urmează a fi adoptate de AGEA şi îndeplinirea tuturor formalităților legale în vederea executării şi înregistrării hotărârilor şi deciziilor adoptate, inclusiv la Registrul Comerțului, cu posibilitatea sub-mandatării către terţe persoane. În cadrul mandatului acordat, Ioan-Adrian Bindea, precum și oricare dintre sub-mandatarii acestuia vor putea, fără a se limita la acestea, să îndeplinească toate formalitățile necesare pentru semnarea în numele si pe seama acționarilor a tuturor documentelor necesare punerii în aplicare a hotărârii AGEA, precum şi să efectueze orice demersuri şi formalități necesare pentru implementarea şi înregistrarea hotărârilor adoptate de acționari.

|  |  |  |
| --- | --- | --- |
| **PENTRU** | **IMPOTRIVA** | **ABTINERE** |
|  |  |  |

*Nota: Se va indica votul exprimat prin bifarea cu un „X” a unuia dintre spatiile pentru variantele „PENTRU”, „IMPOTRIVA” sau „ABTINERE”. In situatia in care se bifeaza cu „X” mai mult de o un spatiu sau nu se bifeaza nici un spatiu, votul respectiv este considerat nul/ nu se considera exercitat*.

Prezenta procura speciala:

1. este valabila doar pentru AGEA pentru care a fost solicitata, iar reprezentantul are obligatia sa voteze in conformitate cu instructiunile formulate de actionarul care l-a desemnat, sub sanctiunea anularii votului de catre secretarii sedintei AGEA;
2. termenul limita pentru inregistrarea procurilor speciale la Societate este 28 august 2024, ora 18:00 (ora Romaniei);
3. se redacteaza in 3 exemplare originale, din care: un exemplar ramane la mandant, un exemplar se va inmana imputernicitului si un exemplar se va comunica Societatii;
4. se semneaza si se dateaza de catre actionarul mandant; in cazul actionarilor colectivi se semneaza de toti actionarii colectivi;
5. va fi completata de actionarul mandant la toate rubricile inscrise;
6. contine informatii in conformitate cu Actul Constitutiv al Societatii, Legea nr. 31/1990, Legea nr. 24/2017.

Anexez prezentei procuri speciale:

* certificatul constatator, in original sau copie conforma cu originalul, eliberat de Registrul Comertului sau orice alt document, in original sau in copie conforma cu originalul, emis de catre o autoritate competenta din statul in care subscrisa este inmatriculata legal, cu o vechime de cel mult 30 zile inainte de data de referinta si care sa permita identificarea subscrisei in registrul actionarilor ROCA INDUSTRY HOLDINGROCK1 S.A., la data de referinta (***21.08.2024***), eliberat de Depozitarul Central S.A.. Daca Depozitarul Central S.A. nu a fost informat la timp in legatura cu numele reprezentantului legal al subscrisei (astfel incat registrul actionarilor la data de referinta sa reflecte acest lucru), certificatul constatator/documentele similare mentionate mai sus vor trebui sa faca dovada reprezentantului legal al subscrisei, si
* copia actului de identitate al imputernicitului persoana fizica (BI sau CI pentru cetatenii romani, sau pasaport, permis de sedere pentru cetatenii straini).

***SAU***

In cazul imputernicitului persoana juridica, atasam si certificatul constatator al acestuia, in original sau copie conforma cu originalul, eliberat de Registrul Comertului sau orice alt document, in original sau in copie conforma cu originalul, emis de catre o autoritate competenta din statul de origine, indicand printre altele identitatea reprezentantului legal al acestuia, cu o vechime de cel mult 30 zile inainte de data de referinta.

Data acordarii procurii speciale: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*\*In situatia in care actionarul va transmite succesiv mai mult de o procura speciala, Societatea va considera ca procura speciala avand o data ulterioara revoca procura(ile) speciala(e) anterioara(e).*

**Denumire actionar persoana juridica**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Nume si prenume reprezentant legal:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*\*Se va completa cu denumirea actionarului persoana juridica si cu numele si prenumele reprezentantului legal, in clar, cu majuscule*

**Semnatura: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*\*Se va completa cu semnatura reprezentantului legal al actionarului persoana juridica si se va stampila, daca este cazul*